**Обавештење о обради личних података**

У складу са чланом 23. Закона о заштити података о личности („Службени гласник РС“, број: 87/18), обавештавамо Вас о следећем:

Лични подаци које Агенција за вођење спорова у поступку приватизације прикупља од кандидата у поступку спровођења јавног конкурса су: име и презиме, јединствени матични број грађана, датум и место рођења, адреса становања, контакт телефон и е-маил адреса, подаци о образовању, подаци о радном искуству и други подаци који су садржани у документацији којом се доказује испуњавање услова за конкретно радно место.

Обрада, односно прикупљање, бележење и разврстављање личних података кандидата врши се у сврху процеса селекције кандидата и евентуалног запошљавања.

Прикупљени лични подаци биће третирани као поверљиве информације. Приступ овим подацима имаће само запослени који с обзиром на послове радног места које обављају у Агенцији за вођење спорова у поступку приватизације, треба да буду упознати са подацима и то само у обиму који је неопходан.

Агенција за вођење спорова у поступку приватизације ће предузети све потребне и неопходне мере ради заштите наведених података. У случају недозвољене обраде личних података, кандидату припадају права у складу са Законом о заштити података о личности.

**Подношењем пријаве на конкурс (са потребном документацијом) потврђујете да сте прочитали, разумели и прихватили ово Обавештење о обради личних података од стране** Агенције за вођење спорова у поступку приватизације **у сврху процеса селекције кандидата и евентуалног запошљавања**.

Кандидат има право да у сваком тренутку опозове пристанак за обраду личних података који су достављени Агенцији за вођење спорова у поступку приватизације на овај начин и за сврху процеса селекције и евентуалног запошљавања.